Publication: Magyar Közlöny
Issue: MK-2010-35 (Year: 2010, Number: 35)
Era: contemporary
Section: 1. melléklet a 16/2010. (III. 12.) KHEM rendelethez
Paragraph Index: 648

6. fejezetben leírtak szerint. Ennek ellenére, ha az alapvető követelmények egy részére nemzeti szabályok vonatkoznak - az ÁME-ben közölt nyitott és fenntartott pontok, - a 2001/16/EK irányelv 7. cikke szerinti eltérés, és - a jelen ÁME 7.6. részében leírt konkrét esetek miatt, az érintett tagállam felelőssége alatti eljárásokkal összhangban el kell végezni a megfelelő megfelelőségi vizsgálatot. A 2001/16/EK irányelv 4. cikkének (1) bekezdése szerint a hagyományos transzeurópai vasúti rendszer, annak alrendszerei és a kölcsönös átjárhatóságot lehetővé tevő rendszerelemek – a kapcsolódási pontokat is ideértve – megfelelnek az irányelv III. mellékletében megállapított alapvető követelményeknek. 3.2. Alapvető követelmények Az alapvető követelmények a következőket érintik: - biztonság, - megbízhatóság és rendelkezésre állás, - egészségvédelem, - környezetvédelem, - műszaki összeegyeztethetőség. Ezek a követelmények általános és az egyes alrendszerekre vonatkozó konkrét követelményeket tartalmaznak. 3.3. Általános alapvető követelmények 3.3.1. Környezetvédelem A 2001/16/EK irányelv III. mellékletének 1.4.4. pontja szerinti alapvető követelmény: A hagyományos transzeurópai vasúti rendszernek be kell tartania a zajszennyezésre vonatkozó, meglévő rendelkezéseket. A járművek által kibocsátott zaj szempontjából a járművek alrendszere vonatkozásában ezzel az alapvető követelménnyel a következő alrendszerek előírásai foglalkoznak: - elhaladási zaj (4.2.1.1. és 4.2.2.4. alapparaméter), - állási zaj (4.2.1.2. és 4.2.2.2. alapparaméter), - indulási zaj (4.2.1.3. alapparaméter), - a mozdonyok, többrészes egységek és motorkocsik vezetőfülkéjének belső zaja (4.2.3. alapparaméter). 3.4. A járművek alrendszerére vonatkozó konkrét alapvető követelményekkel kapcsolatos szempontok A járművek alrendszerére vonatkozó konkrét alapvető követelmények irrelevánsak a járművek által kibocsátott zaj szempontjából.

Source: https://magyarkozlony.hu/hivatalos-lapok/41dbbe7d1c20ad2bfa6a0f865b61e26fe5e9b0f4/dokumentumok/ff7183ebc1824a18584bb454f6a1f778e590e2c9/letoltes